**ბრძანება**

**„დიდი გაბარიტების და ტურბორეაქტიული ძრავების მქონე, საერთო დანიშნულების ავიაციის თვითმფრინავების საფრენოსნო ექსპლუატაციის წესის დამტკიცების შესახებ“**

**სსიპ სამოქალაქო ავიაციის სააგენტოს დირექტორის 2022 წლის 7 ივლისის**

**№152 ბრძანებაში ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, ვბრძანებ:

**მუხლი 1.** „დიდი გაბარიტების და ტურბორეაქტიული ძრავების მქონე, საერთო დანიშნულების ავიაციის თვითმფრინავების საფრენოსნო ექსპლუატაციის წესის დამტკიცების შესახებ“ სსიპ – სამოქალაქო ავიაციის სააგენტოს დირექტორის 2022 წლის 7 ივლისის №152 ბრძანებით დამტკიცებულ (www.matsne.gov.ge, 12/07/2022წ., სარეგისტრაციო კოდი: 310150000.54.066.016262) წესში შეტანილ იქნეს შემდეგი ცვლილებები:

1. მე-2 მუხლის:

ა) პირველ პუნქტის ,,ჰ4 “ ქვეპუნქტი ჩამოყალიბდეს შემდეგი რედაქციით:

,,ჰ4) **ფრენის გეგმა** - სხ-ის დაგეგმილ ფრენასთან ან ფრენის ნაწილთან დაკავშირებული სპეციფიკური ინფორმაცია.

***შენიშვნა:*** *1. ტერმინთან „ფრენის გეგმა“ შეიძლება გამოიყენებოდეს სიტყვები „წინასწარი“, „წარდგენილი“ „მიმდინარე“ ან „სამუშაო“, ფრენის პირობებისა და სხვადასხვა ეტაპების მისათითებლად.*

*2. როდესაც ამ ტერმინთან ერთად გამოიყენება სიტყვა „შეტყობინება“, ეს გულისხმობს გადაცემული ფრენის გეგმის მონაცემების შინაარსს და ფორმატს.“*

ბ) პირველ პუნქტს დაემატოს შემდეგი შინაარსის ,,**ჰ1**4“ და ,,**ჰ1**5“ ქვეპუნქტები:

**,,ჰ14) ფრენის წარდგენილი გეგმა (FPL ან eFPL)** - ფრენის გეგმის ის ბოლო ვერსია, რომელიც პილოტის, ექსპლუატანტის ან მისი დანიშნული წარმომადგენლის მიერ წარდგენილი იყო სმმ-ს პუნქტის მიერ გამოსაყენებლად.

***შენიშვნა:*** *FPL არის წარდგენილ ფრენის გეგმა, რომელის გადაცემა ხორციელდება სააერნაოსნო ფიქსირებული მომსახურებით, იმ დროს, როდესაც, eFPL წარმოსადგენს ფრენის გეგმას, რომლის ურთიერთგაცვლა ხორციელდება FF-ICE სერვისების მეშვეობით. eFPL იძლევა დამატებითი ინფორმაციის გაზიარების შესაძლებლობას, რომელიც არ შედის FPL ფრენის გეგმაში.*

ჰ15) **წინასწარი ფრენის გეგმა** (PFP) - ფრენის გეგმის წარდგენამდე ექსპლუატანტის ან მისი უფლებამოსილი წარმომადგენლის მიერ ერთობლივი დაგეგმარებისათვის მიწოდებული ინფორმაცია.

**2. მე-16 მუხლის მე-2 პუნქტის ,,შენიშვნა“ ჩამოყალიბდეს შემდეგი რედაქციით:**

*,,შენიშვნა: 1. მოთხოვნები ფრენის გეგმის შესახებ მოცემულია სააგენტოს დირექტორის 2016 წლის 26 აგვისტოს №113 ბრძანებაში „საქართველოს საჰაერო სივრცეში ფრენის წესების დამტკიცების შესახებ“ და PANS-ATM (იკაოს Doc 4444).*

***2.*** *FF-ICE სერვისების გამოყენების სახელმძღვანელო მასალა, წინასწარი ფრენის გეგმის ჩათვლით მოცემულია იკაოს Doc-ში 9965.“*

**მუხლი 2.** ეს ბრძანება ამოქმედდეს2025 წლის 27 ნოემბრიდან.